stanford-oval/wikipedia huggingface dataset:
רצועת קפריבי
היסטוריה > הסכסוך על האי קסיליקי

הסכסוך בין בוטסואנה לנמיביה היה לגבי חלקה הדרומי של רצועת קפריבי שם נמצא נהר הצ'ובה. בנהר, בדיוק בגבול בין נמיביה לבוטסואנה ישנו האי קסיליקי/סדודו ("קסיליקי" - השם הנמיבי לאי; "סדודו" - השם הבוטסואני לאי) שגודלו 5 קמ"ר, אשר שתי המדינות רצו שיהיה טריטוריה שלהם.
הרקע לסכסוך הוא אי בהירות בנוגע להסכם הליגולנד-זנזיבר בו הועברה רצועת קפריבי מבריטניה לגרמניה. המדינה הנקראת כיום "נמיביה" הייתה ב-1890 "דרום-מערב אפריקה הגרמנית"; "בוטסואנה" הייתה מדינת חסות בריטית.
בהסכם מוזכר גבול ההשפעה בין שתי המעצמות בדרום רצועת קפריבי ב"ערוץ המרכזי של נהר הצ'ובה. טענת בוטסואנה הייתה שהמילים "הערוץ המרכזי" מתייחסים לערוץ שזורם צפונית לאי קסיליקית, ולכן האי שייך לה. לעומתה, טענה נמיביה ש"הערוץ המרכזי" מתייחס לערוץ הנע מדרום לאי ולכן האי שייך לה.
ע"פ החלטה מיוחדת של נמיביה ובוטסואנה, הגישו הנ"ל את תביעותיהם לבית הדין הבינלאומי לצדק בהאג על מנת ש"יגדיר, על בסיס הברית האנגלית-גרמנית מ-1890 ועל בסיס החוקים והעקרונות של החוק הבינ"ל, את הגבול בין נמיביה לבוטסואנה מסביב לאי קסיליקי/סדודו וכן את מעמדו החוקי של האי".
בית הדין בדק בין היתר את גובה הערוצים, רוחבם, עוצמת הזרם (נפח המים שהנהר נושא) וכן נעשו סקרים שונים בקרקעיות הערוצים בעונות שונות ועוד. בית הדין הצהיר כי לא יוכל להסיק מסקנות מהחומר הקרטוגרפי שהוגש לו "לנוכח היעדר כל מפה רשמית שתוכל לשקף את כוונת הצדדים בברית מ-1890" ו"לאור חוסר הוודאות וחוסר העקביות" של המפות שהוגשו לו על ידי נמיביה ובוטסואנה.
לבסוף הכריע בית הדין הבינ"ל כי "הערוץ הצפוני של נהר הצ'ובה שסביב האי קסיליקי/סדודו מוכרח להיחשב כערוץ המרכזי שלו". ולכן, ע"פ החלטה זו, האי קסיליקי/סדודו הוא טריטוריה של בוטסואנה.
היסטוריה > ניסיון הבדלנות בקפריבי

בשנת 1994 הקימו קבוצת מורדים את צבא שחרור קפריבי (CLA), בהנהגת מישאקה מויונגו במטרה להפריד את קפריבי מנמיביה. הפעולה העיקרית שלהם הייתה ב-2 באוגוסט 1999, כאשר הם התקיפו את העיר קאטימה מולילו והשתלטו על תחנת רדיו, תחנת משטרה, מעבר גבול ובסיס צבאי. כוחות צבא נמיביה הצליחו לדכא את ניסיון הבדלנות בתוך ימים ספורים.
הקנצלר הגרמני לאו פון קפריבי
שביל הבריחה

שביל הבריחה הוא הסינגל השלישי מתוך אלבום הבכורה של הזמרת-יוצרת הישראלית ריטה. השיר נכתב על ידי מיכל ברנט, הולחן ועובד על ידי רמי קלינשטיין ויצא לאור במרץ 1986.
ריטה השתתפה בתחרות הקדם-אירוויזיון 1986 עם השיר. בהופעתה היא לבשה ז'קט צהוב שנשמט וחשף את כתפה, וזה עורר התעניינות רבה והפך אותה לדמות מדוברת מאוד. השיר הגיע למקום הרביעי בתחרות, ואף על פי שלא הגיע למקום הראשון, היה לאחד הלהיטים הגדולים בישראל באותה שנה.
רשימת השמעה

| שביל הבריחה> מס' | שביל הבריחה> שם | שביל הבריחה> מילים | שביל הבריחה> לחן | שביל הבריחה> עיבוד | שביל הבריחה> משך | שביל הבריחה>  | שביל הבריחה>  | שביל הבריחה>  | שביל הבריחה>  |
| --- | --- | --- | --- | --- | --- | --- | --- | --- | --- |
| 1. | שביל הבריחה  | מיכל ברנט | רמי קלינשטיין | רמי קלינשטיין | 3:20 |  |  |  |  |
| 2. | הכניסיני תחת כנפך  | חיים נחמן ביאליק | עממי | רמי קלינשטיין | 4:49 |  |  |  |  |
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (1986)> מדינה |   ‏‏‏  מצעדי סוף שנה (1986)> מצעד |   ‏‏‏  מצעדי סוף שנה (1986)> מיקום שיא |   ‏‏‏  מצעדי סוף שנה (1986)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מצעד שירי רמי קלינשטיין | 27 |  |
האלבום הבין-לאומי הראשון

| --- | --- |

 סינגל בביצוע ריטה
 מתוך האלבום Breaking Those Walls
 יצא לאור:  1987
 שפה:  עברית 
 אורך:  3:31
 חברת תקליטים:  Big Mouth
 כתיבה:  מרי אפלגייט
 לחן:  רמי קלינשטיין
 הפקה:  רמי קלינשטיין
 
בשנת 1987 ריטה הקליטה גרסה אנגלית לשיר בשם "Last of the Great Pretenders" ויצא כסינגל לאלבום הבין-לאומי הראשון בלועזית "Breaking Those Walls".
האלבום הבין-לאומי הראשון > רשימת השמעה

| Last of the Great Pretenders> מס' | Last of the Great Pretenders> שם | Last of the Great Pretenders> מילים | Last of the Great Pretenders> לחן | Last of the Great Pretenders> עיבוד | Last of the Great Pretenders> משך | Last of the Great Pretenders>  | Last of the Great Pretenders>  | Last of the Great Pretenders>  | Last of the Great Pretenders>  |
| --- | --- | --- | --- | --- | --- | --- | --- | --- | --- |
| 1. | Last of the Great Pretenders  | מרי אפלגייט | רמי קליינשטיין | רמי קלינשטיין | 3:31 |  |  |  |  |
| 2. | Roxanne (גרסת כיסוי לשיר של הפוליס)   | סטינג | סטינג | רמי קלינשטיין | 4:43 |  |  |  |  |
המופע המשותף

באוגוסט 2001 ריטה ורמי קלינשטיין ביצעו גרסה מחודשת לשיר במופע המשותף שלהם, את קטע הראפ של קלינשטיין כתב סאבלימינל.
המופע המשותף > רשימת השמעה

| שביל הבריחה> מס' | שביל הבריחה> שם | שביל הבריחה> מילים | שביל הבריחה> לחן | שביל הבריחה> עיבוד | שביל הבריחה> משך | שביל הבריחה>  | שביל הבריחה>  | שביל הבריחה>  | שביל הבריחה>  |
| --- | --- | --- | --- | --- | --- | --- | --- | --- | --- |
| 1. | שביל הבריחה  | מיכל ברנט וקובי שמעוני | רמי קליינשטיין | רמי קליינשטיין | 3:55 |  |  |  |  |
המופע המשותף > מיקומי שיא

|   ‏‏‏  מצעדים ודירוגים (2001)> מדינה |   ‏‏‏  מצעדים ודירוגים (2001)> מצעד |   ‏‏‏  מצעדים ודירוגים (2001)> מיקום שיא |   ‏‏‏  מצעדים ודירוגים (2001)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 3 |  |
|   ‏‏‏  מצעדי סוף שנה (2002)> מדינה |   ‏‏‏  מצעדי סוף שנה (2002)> מצעד |   ‏‏‏  מצעדי סוף שנה (2002)> מיקום שיא |   ‏‏‏  מצעדי סוף שנה (2002)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 27 |  |
|  ישראל | גלי צה"ל | 34 |  |
רצועת קומיקס

רצועת קומיקס העוסקת באיתור מידע מהאינטרנט
רצועת קומיקס המנפישה בעלי חיים
רצועת קומיקס היא רצף של ציורים המספר סיפור.
רוב רצועות הקומיקס נכתבות ומצוירות על ידי אמני קומיקס או קריקטוריסטים, ורבות מן הרצועות הללו מפורסמות על בסיס קבוע (בדרך כלל על בסיס יומי או שבועי) בעיתונים, במגזינים ובאתרי אינטרנט.
פעמים רבות רצועות קומיקס המתפרסמות לאורך זמן מלוקטות ונערכות לספר או לסדרת ספרים.
היסטוריה והתפתחות

העברת סיפורים באמצעות רצף של תמונות קיים לפחות מאז תקופת מצרים העתיקה. קיימות גם דוגמאות לכך מתקופת ימי הביניים אשר במהלכה הועברו סיפורים באמצעות טקסטיל (ראו שטיח באייה). שימוש בדפוס לצורך העברת סיפורים החל באנגליה במהלך המאה ה-18 ובגרמניה במהלך המאה ה-19.
רצועות הקומיקס האמריקניות פיתחו את הפורמט במהלך המאה ה-20. הם היו הראשונים אשר החלו להשתמש בבלוני טקסט ובסמלים טיפוגרפיים מיוחדים לשם ייצוג של קללות. ספרי הקומיקס הראשונים היו אוספים של רצועות קומיקס אשר הודפסו במקור בעיתונים.
כפי שהשם מרמז, קטעי הקומיקס הם פעמים רבות קומיים. אף על פי כן, בתחילת שנות השלושים של המאה ה-20 החלו לצאת רצועות קומיקס אשר כללו סיפורי הרפתקאות כגון "באק רוג'רס", "טרזן", "פלאש גורדון" ו"הרפתקאותיו של טינטין" אשר היו רצועות הקומיקס הראשונות בז'אנר זה.
דוגמאות לרצועות קומיקס מפורסמות

קלווין והובס - מתמקדת בהרפתקאותיהם של ילד בן שש בשם קלווין, ובבובת הטיגריס האנרגטית והצינית שלו הובס.
פלאש גורדון - מגוללת את הרפתקאותיו של פלאש גורדון וחבריו דייל ארדן וד"ר האנס זרקוב. בעקבות נפילת מטאורים על כדור הארץ, ד"ר זרקוב מאמין שהם מהחלל החיצון ובונה חללית כדי לאתר את מקורם. בשגעונו, הוא חוטף את פלאש ודייל, והשלושה עורכים מסע לכיוון הכוכב מונגו, שם הם מגלים כי המטאורים תוכננו בידי מינג האכזר, השליט הרע של מונגו.
גארפילד - מתאר את חייו של חתול בשם גארפילד, המתאפיין בעצלות וברעבתנות יוצאות-דופן.
פינאטס - לעיתים נקראת פשוט סנופי על שם אחת הדמויות הראשיות.
דילברט - ידוע בתכניו הסאטיריים על סביבת המשרד ועל ההיי-טק.
נייט הגדול - עוסקים בנייט רייט, תלמיד כיתה ו', בחבריו ובמוריו.
יומנו של חנון - מתאר את עולמו של תלמיד חטיבת ביניים בשם גרג הפלי.
FoxTrot - מתמקד בחייהם היומיומיים (אך הלא נורמליים) של משפחת פוקס.
ראו גם

קומיקס
ספרות זולה (סוגה)
רצועת הקומיקס היומית "Mutt and Jeff" אשר התפרסמה במקור בשנת 1917
שלי לנצמן

אין תמונה חופשית
שלי לנצמן (נולדה בשנת 1970) שמשה כמנכ"לית מיקרוסופט ישראל מיולי 2015 ועד יולי 2019.
ביוגרפיה

שירתה בצה"ל כמ"כית, כמ"מית וכמדריכה בקורס קצינות. לאחר שעברה למחלקת קשרי החוץ של צה"ל, לתפקיד של תיאום בין צה"ל לצבאות אחרים, סיימה את שירותה בדרגת רב-סרן.
היא בעלת תואר ראשון במדעי החברה ואסטרטגיה מאוניברסיטת בר-אילן, וסיימה לימודי תעודה בניהול משאבי אנוש בטכניון.
ב-1997 עברה לעבוד בחברת מיקרוסופט בישראל. תחילה עבדה כעוזרת מנכ"ל החברה ולאחר מכן עברה למחלקת השיווק של החברה, והתקדמה לניהול קבוצת התקשורת השיווקית. עברה לתחום המכירות וניהלה את תחום הביטחון ולאחר מכן את הקבוצה שהייתה אחראית על תחומי הפיננסים, הבריאות והתעשייה. ב-2011 מונתה לסמנכ"לית שירותי אנטרפרייז (Enterprise Services) והובילה פרויקטים טכנולוגיים. בהמשך מונתה לסמנכ"לית לענייני המגזר הציבורי. ביולי 2015 מונתה למנכ"לית מיקרוסופט בישראל. בתחילת יולי 2019 פרשה מתפקידה.
שלי לנצמן נשואה ואם לשלושה.
הערות שוליים

↑  גלית חתן, ‏שלי לנצמן מנכ"לית מיקרוסופט ישראל, באתר גלובס, 13 בספטמבר 2016
↑  יגאל גרסיה, סבב מינויים ב- Microsoft: שלי לנצמן מונתה לתפקיד סמנכ"ל Enterprise Services, באתר "ידעטק", 5 בספטמבר 2011
↑  הראל עילם, המנכ"לית החדשה של מיקרוסופט ישראל: שלי לנצמן, באתר כלכליסט, 2 ביולי 2015
↑  ג'ון בן-זקן, שלי לנצמן, מנכ"לית מיקרוסופט ישראל – פורשת, "אנשים ומחשבים", 28 במאי 2019
שיטת קול

שיטת קול (גם שיטת קול-קולטנובסקי) היא פתיחת שחמט המתחילה במהלכים הבאים:
ד4 ד5
פ-ו3 פ-ו6
ה-3
זוהי פתיחה בה ניתן להשתמש כנגד כל הגנה שחורה והיא פחות מסוכנת ללבן מפתיחות אחרות.
וריאציה זו של משחק חייל המלכה הבודד מאופיינת בפיתוח שיטתי אם כי צנוע של החלקים המינוריים של הלבן כדי לתמוך במעבר מהיר של רגלי למשבצת ה4. שיטת קול נחשבת לסולידית, אך לא גמישה.
קוד ECO עבור שיטת קול הוא D05.
היסטוריה

השיטה הוצגה בשנות העשרים על ידי המאסטר הבלגי אדגר קול. לאחר מכן פותחה עוד יותר על ידי ג'ורג' קולטנובסקי.
קול וקולטנובסקי זכו כל אחד בנפרד בטורנירים רבים בשנות העשרים והשלושים. קול סיים לפני טרטקובר, אויבה ורובינשטיין בזמנים שונים. הפתיחה אף כונתה "שיטת קול האימתנית". ג'ורג' קולטנובסקי, בספרו "שיטת קול", אמר כי הוא מציע "פיתוח סולידי", קומבינציות ומשחק סיום הגון, מה שמעניק ללבן "סיכויים טובים לא להפסיד מול שחקן חזק יותר". שחקנים כמו קפבלנקה וטל מצאו דרכים להוציא את העוקץ מכמה מקוויה השונים. קו אחד כזה שנבדק הוא 3. ... רז5, המכונה לפעמים "אנטי קול".
תוכנית עבור הלבן

בהתעלם מתגובותיו של השחור, ובהתייחס למהלכים של הלבן בלבד, התוכנית האופיינית היא כדלקמן:
זוהי תוכנית פיתוח סולידית לחלוטין ולכן אינה יכולה להציע יותר משוויון כנגד תגובה שחורה נמרצת.
התוכנית האסטרטגית שעומדת מאחורי שיטת קול היא להתקיף את צד המלך. פרש המלך השחור יוחלף ב-ה4, או יוסט על ידי קידום הרגלי מה4 לה5. הדבר מסיר שמירה ממשבצת ח7, ולעיתים קרובות, מאפשר הקרבת רץ קלאסית ב-ח7 כתחילת מתקפת מט. יש המכנים זאת "ההקרבה של קול".
שיטת קול-צוקרטורט

וריאציה אחת של שיטת קול היא שיטת קול–צוקרטורט (על שם יוהנס צוקורטורט), המאופיינת בפיתוח הרץ בעל המשבצות הכהות ב-ב2. שיטה זו שוחקה ברמת רב האמן באופן תדיר על ידי ארטור יוסופוב.
ראו גם

תורת הפתיחות בשחמט
אנציקלופדיית פתיחות שחמט
לקריאה נוספת

Lane, Gary (2001). The Ultimate Colle. Sterling Pub Co Inc. ISBN 978-0-7134-8686-5
Broznik, Valeri (2003). The Colle-Koltanowski System. Kania. ISBN 3-931192-25-3
Palliser, Richard (2007). Starting out: the Colle. Everyman Chess. ISBN 978-1-85744-527-5
הערות שוליים

↑  Koltanowski-Phoenix Attack-The Future of the C3-Colle, www.goodreads.com
↑  The Immortal Games of Capablanca, www.goodreads.com
↑  Colle System, www.goodreads.com
↑  Queen Pawn Game Colle System Anti-Colle - Chess Opening, old.chesstempo.com
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
| --- | --- |
בקרת זהויות :  GND: 4283944-0
שלם (עיר מקראית)

על פי פרשנויות מסוימות, שָׁלֵם היא עיר מקראית, באזור שכם, אליה הגיע יעקב מיד עם חזרתו לארץ ישראל מפדן ארם.
קיומה של עיר זו תלוי בפרשנות פסוק זה בספר בראשית:
וַיָּבֹא יַעֲקֹב שָׁלֵם עִיר שְׁכֶם אֲשֶׁר בְּאֶרֶץ כְּנַעַן בְּבֹאוֹ מִפַּדַּן אֲרָם וַיִּחַן אֶת פְּנֵי הָעִיר.
מרבית הפרשנים מסבירים שיעקב הגיע לעיר שכם. את המלה "שלם" הם מפרשים כתיאור מצבו של יעקב באותו זמן. לדעתם, כלל לא נזכרה כאן עיר בשם "שלם". אך פרשנים וחוקרים אחרים מסבירים כי מושא הגעתו של יעקב הייתה עיר בשם "שלם". את הביטוי "שלם עיר שכם" הם מפרשים בדרכים שונות: ייתכן שכלל אין כאן כוונה לרמוז לעיר שכם, ו"שלם עיר שכם" היא צירוף סמיכות שמשמעו "שלם עירו של שכם בן חמור", או שהכוונה לשלם שליד שכם, כלומר להבדיל בינה לבין העיר שלם שבדרום, היא ירושלים. .
בימינו מזהים החוקרים את מקומה של העיר שלם עם הכפר סאלם, השוכן מזרחית ("פני העיר") לשכם.[דרוש מקור] משה זיידל הציע כי שלם היא שם אחר לשילה.
גם ירושלים מוזכרת במקרא מספר פעמים בשם "שלם".
הערות שוליים

↑  פירוש רש"י שם; אבן עזרא שם; פירוש הרמב"ן שם.
↑  רשב"ם שם, חזקוני
1 2  דעת מקרא שם, עמ' תנב; ודעת מקרא לבראשית, י"ד, י"ח, עמ' שפח.
↑  ראו למשל ספר בראשית, פרק י"ד, פסוק י"ח או ספר תהלים, פרק ע"ו, פסוק ג' ובמפרשים שם.
ערך זה הוא קצרמרבנושא תנ"ך ובנושא יישובים. אתם מוזמנים לתרום לוויקיפדיה ו.
שמואל אלמן

| --- | --- |

 לידה:  1878 סובוליבקה, אוקראינה 
 פטירה:  1947 (בגיל 69 בערך) לונדון, הממלכה המאוחדת 
 מוקד פעילות:  האימפריה הרוסית, הממלכה המאוחדת, הממלכה המאוחדת של בריטניה הגדולה ואירלנד 
 סוגה:  אופרה 
 שפה מועדפת:  יידיש 
 
סמואל (שמואל) אַלמן (באנגלית: Samuel Alman;‏ 20 בספטמבר 1877, סובוליבקה – 19 ביולי 1947) היה מלחין בריטי יהודי.
ביוגרפיה

סמואל אלמן נולד בכפר סובוליבקה, אז בתחומי האימפריה הרוסית, כיום באוקראינה. בילדותו למד בחדר ולמד שירה בסורוקי. החל משנת 1895 למד מוזיקה באודסה ובקישינב. בהיותו באודסה ניגן בתזמורת צבאית. בהיותו בקישינב החל אלמן לכתוב מוזיקה לחזנים מקומיים. לאחר פוגרום קישינב בשנת 1903 הוא נסע לוורשה ואחר כך ללונדון. בהיותו בלונדון סיים לימודים בקולג' המלכותי למוזיקה.
במיוחד עבור התיאטרון היידי כתב אלמן את האופרה "המלך אחז", על בסיס ספרו של אברהם מאפו "אשמת שומרון". האופרה הוצגה לראשונה בשנת 1912, ואלמן עצמו היה המנצח. בהמשך הקריירה ביצע אלמן לתיאטרון זה תרגומים ליידיש של אופרות שונות.
החל משנת 1916 היה אלמן ממונה על המקהלה במספר בתי כנסת בלונדון, לרבות בית הכנסת הגדול.
בשנים 1925 ו-1938 פרסם שני כרכים של ספרו "שירים לבית הכנסת".
בשנת 1933 עדכן "Blue Book" - אוסף מוזיקה לבתי הכנסת הבריטיים.
לקריאה נוספת

אליהו אריה שלייפר, "שמואל אלמן: חמישים שנה לפטירתו", דוכן, טו (תש"ס 2000), עמ' 145–151.
רנהילד ווגר

רנהילד טובה ווגר-אנדרסן (בדנית: Ragnhild Tove Hveger-Andersen;‏ 10 בדצמבר 1920 – 1 בדצמבר 2011) הייתה שחיינית דנית, בעלת מדליית כסף אולימפית (ברלין 1936), אלופת אירופה בעלת 3 מדליות זהב (לונדון 1938) ושיאנית עולם.
ווגר, קבעה משנת 1936 ועד שנת 1943, 44 שיאי עולם חדשים, כשבעת אחת היא החזיקה בו זמנית ב-19 שיאי עולם במשחים שונים, הישג היסטורי. בגלל מלחמת העולם השנייה שתי אולימפיאדות (1940 ו-1944) התבטלו ומנעו ממנה לזכות בתארים ומדליות אולימפיות.
ווגר החזיקה בשיא העולם במשחה ל-400 מטר חופשי במשך 19 שנים ו-197 ימים, הזמן הרביעי הארוך ביותר ששחיין או שחיינית החזיקו בשיא עולם במשחה, אחרי וילי דן אודן מהולנד (במשחה ל-100 מטר חופשי במשך 22 שנים ו-227 ימים) וג'נט אוונס מארצות הברית (במשחה ל-800 מטר חופשי במשך 20 שנים ו-147 ימים ובמשחה ל-1500 מטר חופשי במשך 19 שנים ו-321 ימים), במשחה ל-200 מטר חופשי היא החזיקה בשיא העולם 17 שנים ו-169 ימים, במשחה ל-800 מטר במשך 16 שנים ו-359 ימים ובמשחה ל-1500 מטר במשך 17 שנים ו-20 ימים.
ביוגרפיה

ווגר היא הצעירה מבין חמשת ילדיו של נהג רכבת מהלסינור.
ביוגרפיה > שיאנית עולם

בתחרות שנערכה בקופנהגן ב-3 ביולי 1936 קבעה ווגר במשחה ל-800 מטר חופשי (משחה לא אולימפי באותה העת) שיא עולם חדש של 11:11.7 דקות, שיפור משמעותי לשיא העולם בן השנה של לורה נייט מארצות הברית (11:34.4 דקות).
ביוגרפיה > מדליית כסף אולימפית

חודשיים לאחר מכן, באולימפיאדת ברלין (1936) בגיל 15 וחצי זכתה ווגר במדליית כסף במשחה ל-400 מטר חופשי בתוצאה של 5:27.5 דקות, אחרי ריי מסטנברוק כוכבת המשחקים מהולנד שקבעה שיא אולימפי חדש של 5:26.4 דקות ולפני לינור וינגרד מארצות הברית (5:29.0 דקות), נוסף לכך היא סיימה במקום שביעי במשחה שליחות 4x100 מטר חופשי בתוצאה של 4:51.4 דקות ובמקום 16 במשחה ל-100 מטר חופשי בתוצאה של 1:14.0 דקות. בשלב המוקדמות היא קבעה תוצאה של 1:09.6 דקות.
ביוגרפיה > אלופת אירופה

באליפות אירופה בשחייה שנערכה בלונדון בריטניה בשנת 1938 זכתה ווגר ב-3 מדליות זהב, במשחה ל-100 מטר חופשי בתוצאה של 1:06.2 דקות, לפני בירטה אווה פיטרסן בת ארצה (1:06.8 דקות) ורי ואן וין מהולנד (1:08.4 דקות), במשחה ל-400 מטר חופשי בתוצאה של 5:09.0 דקות, לפני רי ואן וין (5:27.7 דקות) ופרננדה קרון מבלגיה (5:33.4 דקות) ובמשחה שליחות 4x100 מטר חופשי בתוצאה של 4:31.6 דקות, לפני הולנד (4:39.5 דקות) ובריטניה (4:51.4 דקות) והייתה לשחיינית המצטיינת של האליפות כולה. היא כונתה בפי הטיימס "טורפדו הזהב" והתעניינות הציבורית בה הרקיעה שחקים.
עד שנת 1942 קבעה ווגר 44 שיאי עולם חדשים, בכל משחי החתירה, מ-200 מטר חופשי ועד ל-1500 מטר חופשי וכן במשחה ל-200 מטר גב.
הישגיה הספורטיביים, שערה הבלונדיני וחברותם של הוריה במפלגה הנאצית של דנמרק הפכו את ווגר במהרה למודל הערצה של הגרמנים, לאחר שכבשו את דנמרק במלחמת העולם השנייה בשנת 1940. אחד מהאחים שלה, אף לחם עם הוואפן אס אס בחזית המזרחית במלחמת העולם השנייה. היא התאהבה בקצין גרמני, נישאה לו, ובשנת 1943 עברה להתגורר מדרום לגבול, בקיל שבגרמניה.
בשתי האולימפיאדות שלא נערכו (1940 ו-1944), בשל מלחמת העולם השנייה, היא החמיצה זכייה במדליות נוספות שיכלה להראות את עליונותה הברורה בשחייה העולמית לנשים.
למרות הפופולריות הגדולה שלה היא זכתה, בשנות ה-30, הוצאה ווגר מנבחרת דנמרק למשחקים האולימפיים, הראשונים שנערכו אחרי מלחמת העולם השנייה, בלונדון 1948 בשל דעת הקהל החזקה השלילית שהייתה נגדה וכך היא החמיצה הזדמנות נוספת להשתתף ולזכות במדליות באולימפיאדה שלישית.
לאחר שדעת הקהל השלילית נגדה דעכה, ובהיותה כבר בת 31, השתתפה ווגר באולימפיאדת הלסינקי (1952). היא סיימה במקום חמישי במשחה ל-400 מטר חופשי בתוצאה של 5:16.9 דקות, במקום תשיעי במשחה ל-100 מטר חופשי בתוצאה של 1:07.7 דקות ובמקום רביעי במשחה ל-4x100 מטר חופשי בתוצאה של 4:36.2 דקות.
שנתיים לאחר מכן, פרשה ווגר משחייה תחרותית ומאז, היא לא התראיינה לתקשורת וחיה חיים בודדים. גם לאחר זכייתה בשנת 1996 בתואר ספורטאית המאה של דנמרק היא סרבה להתראיין.
תארים והישגים

במהלך הקריירה קבעה ווגר 44 שיאי עולם חדשים והחזיקה ב-19 שיאי עולם בוזמנית בשנת 1941 בסגנון החתירה. היא החזיקה בשיא העולם במשחה ל-200 מטר חופשי במשך 18 שנים, במשחה ל-400 מטר חופשי במשך 19 שנים, במשחה ל-800 מטר חופשי במשך 17 שנים, במשחה ל-1500 מטר חופשי במשך 17 שנים ובמשחה ל-200 מטר גב במשך שנה.
בשנת 1966 זכתה ווגר להכלל בהיכל התהילה הבינלאומי של השחייה.
בשנת 1996 זכתה ווגר בתואר ספורטאית המאה של דנמרק, על ידי הוועד האולימפי וקונפדרציית הספורט של דנמרק.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-200 מטר חופשי
התפתחות שיא העולם במשחה ל-400 מטר חופשי
התפתחות שיא העולם במשחה ל-800 מטר חופשי
התפתחות שיא העולם במשחה ל-1500 מטר חופשי
התפתחות שיא העולם במשחה ל-200 מטר גב
הערות שוליים

1 2  RAGNHILD HVEGER (DEN) - 1966 Honor Swimmer, באתר International Swimming Hall of Fame
| --- | --- |
בקרת זהויות :  BnF: cb16641134p (data)
רכס מאונטניר

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  73°28′00″S 166°15′00″E﻿ / ﻿73.4667°S 166.25°E﻿ / -73.4667; 166.25
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מאונטניר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מאונטניר
 
מפה טופוגרפית של רכס מאונטניר, ושל הרי הצלב הדרומי
רכס מאוטניר (באנגלית: Mountaineer Range; מילולית: רכס מטפסי ההרים) הוא רכס הרים באזור חוף בורכגרווינק, בארץ ויקטוריה, שבאנטארקטיקה.
גאוגרפיה

הרכס ממוקם בין קרחון מרינר לבין קרחון אוויאייטור.
גאוגרפיה > הרי הרכס לפי גובהם

הגבוהים בהרי הרכס, לפי גובהם:
| שם ההר | שם בשפת המקור | גובה ההר (מעל פני הים) |
| --- | --- | --- |
| הר סופרנל | Mount Supernal | 3,655 |
| הר מורצ'יסון | Mount Murchison | 3,500 |
| הר אוברלורד | Mount Overlord | 3,395 |
| הר גוביי | Mount Gobey | 3,125 |
| הר מונטיגל | Mount Monteagle | 2,780 |
היסטוריה > גילוי ומיפוי הרכס

חלקי הרכס הקרובים לחוף הים, התגלו לראשונה מרחוק על ידי ג'יימס קלארק רוס בשנת 1841. לאחר מכן מספר משלחות חקר בריטיות, ואחריהן משלחות מחקר אמריקאיות ראו את הרכס.
מיפוי מדויק של הרכס התבצע בהתבסס על סקרים על הקרקע שבוצעו על ידי משלחות חקר ניו זילנדיות ואמריקאיות בשנות ה-50 וה-60 של המאה ה-20, וכן בהתבסס על תצלומי אוויר שצולמו על ידי צי ארצות הברית.
היסטוריה > מקור השם

שמו של הרכס ניתן לו על ידי משלחת החקר הדרומית (the northern party) של משלחת הסקר הגאולוגי האנטארקטי של ניו זילנד אשר חקרה את אנטארקטיקה בעונת המחקר (הקיץ האנטארקטי) 1958–1959.
הרכס נקרא על שם המקצועות של המשתתפים במשלחות הסקר שנערכו בעונת המחקר 1957 -1958 ובעונת המחקר 1958 - 1959, שבהם השתתפו מטפסי הרים (על שם נקרא רכס מאונטניר, באנגלית - "מאונטניר" משמעו "מטפס הרים"), טייסים (על שמם נקראים "קרחון פיילוט" ו-"קרחון אוויאייטור", באנגלית "פיילוט" ו-"אוויאייטור" משמעם "טייס"), וספנים (על שמם נקרא קרחון מרינר, באנגלית "מרינר" משמעו "ספן").
לקריאה נוספת

• Edmund Stump, , P 29
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8  מידע גאוגרפי והיסטורי
↑  גובהם של הרי הרכס
| רכס מאונטניר |
| --- | --- | --- |
| ההרים העיקריים ברכס מאונטניר | בראבק • מרצ'יסון |  |
| הרים | אוברלורד • מונטיגל • סופרנל • פאראסייט |  |
| קרחונים | אוויאייטור • פארקר • פיילוט |  |
| --- | --- |
בקרת זהויות :  VIAF: 240541851   WorldCat (עם VIAF): 240541851
שמן דגים

שמן דגים בקפסולות ג'לטין
שמן דגים הוא מוצר המופק מרקמת התאים והכבד של דגי מים קרים ושימש בעבר כמקור חשוב של ויטמינים.
בישראל בשנות החמישים שווק שמן דגים נוזלי, ובמשפחות רבות ניתן בקביעות לילדים כרפואה מונעת.
כיום משום טעמו וריחו הלא נעימים הוא מוגש בכמוסות. צורת הכמוסות פרקטית גם משום נטייתו של שמן הדגים הנוזלי לחמצון מהיר, חמצון הפוגם באיכותו.
שמן דגים מכיל חומצות שומן מסוג אומגה 3, חומצה איקוסאפֶּנטנואית (EicosaPentaenoic Acid המוכרת בראשי התיבות EPA) וחומצה דוקוסהֶקְסנואית (DocosaHexaenoic Acid המוכרת בראשי התיבות DHA), חומרים חיוניים לגוף האדם ולבריאותו התקינה. במחקרים הוכחה פעילות אנטי-דלקתית של שמן הדגים.
שולה אמאובי

פולשולה "שולה" אמאובי (באנגלית: Shola Ameobi; נולד ב-12 באוקטובר 1981 בזאריה שבניגריה) הוא כדורגלן עבר ניגרי ששיחק בעמדת החלוץ. שיחק 14 שנים בקבוצת ניוקאסל יונייטד.